Чыңгыз Айдарбеков
Чыңгыз Азаматович Айдарбеков (27-октябрь 1977, Фрунзе, Кыргыз ССР) — кыргызстандык дипломат, КР тышкы иштер министри (2018-жылдан тарта), мамлекеттик кызматтын 3-класстагы мамлекеттик кеңешчиси.

Билими 
1998-жылы Кыргызстан эл аралык университетин аяктап, «Эл аралык мамилелер» боюнча адистигине ээ болгон.

2001-жылы Кыргызстан эл аралык университетин магистратурасын «Юриспруденция» адистиги боюнча бүтүргөн, магистр деңгээли ыйгарылган.

2017-жылы Борис Ельцин атындагы Кыргыз-Россия Славян Университетинин аспирантурасын бүтүргөн.

Дипломатиялык рангы — “Кыргыз Республикасынын Атайын жана Ыйгарым укуктуу Кичи элчиси”

Класстык чини —  Мамлекеттик кызматтын 3-класстагы мамлекеттик кеңешчиси.

Эмгек тажрыйбасы 
1998—2005 — Кыргыз Республикасынын Тышкы иштер министрлиги, КМШ Башкы башкармалыгы, атташе, үчүнчү катчы, экинчи катчы, биринчи катчы;

2005—2008 — Кыргыз Республикасынын Өзбекстан Республикасындагы Элчилиги, биринчи катчы. Кыргыз Республикасынын Өзбекстан Республикасындагы иштеринде убактылуу ишенимдүү өкүлү;

2008 — Кыргыз Республикасынын Тышкы иштер министрлигинин КМШ департаментинин көп тараптуу кызматташтык бөлүмүнүн башчысы;

2008—2010 — Кыргыз Республикасынын Түркмөнстандагы Элчилиги, Кеӊешчи;

Январь 2011 — апрель 2011 — Кыргыз Республикасынын Президентинин Аппаратынын тышкы байланыштар жана протокол бөлүмү, Эксперт;

Апрель 2011 — декабрь 2011 — Кыргыз Республикасынын Президентинин Аппаратынын тышкы байланыштар жана протокол бөлүмү, Бөлүм башчынын орун басары;

2012—2016 — Кыргыз Республикасынын Жогорку Кеңешинин Аппаратынын эл аралык байланыштар жана протокол бөлүмү, Бөлүм башчы;

Апрель 2016 — октябрь 2018 — Кыргыз Республикасынын Жапониядагы Атайын жана Ыйгарым Укуктуу Элчиси;

2018-жылдын 17-октябрьнан тарта — Кыргыз Республикасынын Тышкы иштер Министри.

Үй-бүлөсү 
Чоң атасы — Иманалы Айдарбеков  (1894—1938), мамлекеттик ишмер.

Тиркемелер

Шилтемелер 

Инсандар
Министрлер